
97) ул Wever- Croes 


PROME MINISTER 


HUNTO NOS À LOGRA CU EAGLE BEACH TA E 
PLAYA NUMBER 1 DEN CARIBE Y HUNTO NOS 
TIN CU CUID'E 


Recientemente a ricibi e grato noticia cu e bunita 
playa di Eagle Beach a wordo nombra como e 
playa number un den Caribe y pa loke ta henter 
mundo, Eagle Beach ta na di dos luga. Prome 
Minister Evelyn Wever - Croes a expresa cu 
e ta hopi orguyoso y contento cu e logro aki. E 
nominacion aki a bin di e plataforma Tripadvisor a 
base di tur e turistanan cu a bishita Eagle Beach 
y cu a haci e recomendacion aki, y asina Aruba a 
gana number un. 


E nominacion aki no ta algo cu a bin di su mes, 
e ta resultado di un vision di gobierno pa percura 
cu tur nos patrimonionan historico y nacional keda 
wordo manteni. Prome Minister a splica cu dos aña 
pasa a haci un inversion hopi grandi y a dicidi cu ta 
bay haci un limpiesa total riba e playanan na Eagle 
Beach y na otro playanan rond Aruba. E inversion 
a encera cu a pone santo nobo y a prepara e playa 
di tal forma cu tur hende por gosa di dje. “Nos a 
gana e premio aki hunto, aworaki ta hunto nos 
mester sigui traha pa mantene,” Prome Minister a 
enfatisa. 


TEMPORADA DI CAMPAMENTO 

Aworaki nos ta drentando temporada di 
campamento, un temporada cu henter comunidad 
ta gusta gosa di e playanan. Pesey Prome Minister 
ta haci un apelacion na comunidad pa gosa di nos 
playanan pero cuide tambe y tene cuenta cu kico 
bo por haci y kico bo no por haci. 

“No laga nos playanan sushi y no destrui nos 
playanan. Si tene cuenta cu esaki, nos tur por tin | | 2 
bunita playanan pa disfruta di dje ра hopi tempo = РЧ 
mas, Рготе Minister а finalisa біѕапао. 


— = 

Premier Evelyn Wever-Croes: 


PREMIER ARUBA PRESIDENT EX OFFICIO VAN 
WATERCONFERENTIE 2025 


Premier van Aruba, Evelyn Wever-Croes was de president ex 
Officio tijdens de door Nederland en Tajikistan georganiseerde 
conferentie van 22-24 maart 2023. 


De president ex officio vervangt de president, Koning Willem 
Alexander, in geval de President verhinderd is. 


Als president ex officio heeft de Premier van Aruba de 
openingssessie van de Conferentie geleid door huishoudelijke 
regels uiteen te zetten, en door sprekers 
van verschillende landen te introduceren. 
Prome Arubiano hende muhe pa presidi un reunion na 


Op de tweede dag van de conferentie Nacionannan Uni 
heeft de Premier van Aruba het 


“leadership segment” geleid, waarbij 
vertegenwoordigers van verschillende 
organisaties, leiders op gebied van water, 
werden geintroduceerd. Op de laatste dag 
van de conferentie heeft de premier van 
Aruba de sluiting van de conferentie geleid 
met de aankondiging van de conclusies. 
En ten slotte, samen met de Secretaris 
Generaal van de VN en de President van 
Tajikistan de ceremonie afgesloten. 


Het is voor het eerst dat een Arubaanse 
vertegenwoordiger deze rol toebedeeld 

АР . 2 =UN = NEW YORK 
dt. De не kreeg veel ын voor de 2023 WATER isa 
wijze waarop zij de vergaderingen heeft CONFERENCE 


geleid. 


GABINETE WEVER-CROES || 

Durante e Conferencia di Awa di Nacionnan Uni 2023, Aruba 
a participa na diferente sesion, reunion y conversacionan pa 
trece Aruba su puntonan di bista y preocupacionnan dilanti. 
Tambe a elebora ariba e pasonan cu Gobierno di Aruba a bin 
ta haci pa prepara nos mes pa e efectonan di cambio climatico 
y e retonan cu esaki ta trece cune pa loke ta trata awa en 
general. 


Durante e conferencia a pone enfasis riba dos number, 0.04% 
y 0.003%. 

Loke e numbernnan aki ta representa ta e cantidad di awa cu 
nos por cubri pa e demanda cu tin actualmente. Awa potabel 
den nos subsuelo ta suficiente solamente pa menos cu 0.04% 
di tur habitante di nos isla. Ora inclui turista cu nos ta ricibi, e 
cantidad di awa den nos subsuelo ta cubri menos cu 0.003% 
di tur loke nos mester. Esaki ta un realisacion cu nos mester 
ta consciente di dje, nos awa ta un recurso natural, limita. 
E gravedad di e numbernan ey ta sin conta cu nivel di awa 
rond mundo ta keda subi. Esaki ta pone cu tur esfuerso pa 
acelera e adaptacion pa cambio climatico mester wordo poni 
como prioridad. E intercambio eficiente di conocemento y di 
informacion ta fundamental pa desaroya e resiliencia di nos 
costanan. 


Diaranson Minister Arends a atende 'Water and Agriculture for 
Climate in Latin America and the Caribbean' unda a enfatisa cu 
desaroyo di Aruba su sector di agricultura ta un di e prioridadnan 
principial di su parti. "E meta ta pa aumenta e seguridad di 
alimentacion. Pero tur nos esfuerso lo no funciona si nos 
no compronde nos vulnerabilidad y e efectonan di cambio 
climatico. Na mes momento nos ta kere cu agricultura ta ofrece 
amplio solucionnan cu por contribui pa adapta y mitiga e efecto 
di esaki. Por ehempel, innovacion den tecnologia pa yuda uza 
awa den un manera mas eficiente", minister ta subraya. 


Diahuebs, durante e lansamento oficial di e 'International 
Panel on Deltas, Coastal Areas and Islands'(IPDC), Minister 
Arends a y ta forma parti di e ‘Champions Group' cual tin como 
rol pa entre otro trece inciativanan dilanti cu por yuda acelera 
accion den ehecuta maneho pa ta miho prepara pa cambio 


ока sà ‘a : E 
climatico. Esaki ta un iniciativa di Ministerie van Infrastructuur 
en Waterstaat, encarga door di Sr. Mark Harbers di Hulanda. 
E obhetivo di esaki ta pa yuda paisnan cu colaboracion entre 
institutonan financiero como tambe institutonan cu ta enfoca 
riba expande conocemento, cu enfoke riba awa y cambio 
climatico. "Nos mester adapta, improvisa y surpasa. Aruba lo 
beneficia enormemente di e inicitaiva di IPDC cual ta provee 
acceso па un red extensivo di conocemento y guia scientifico 
pa sostene solucionnan strategico y sostenibel pa e desafionan 
relaciona cu e clima y awa," minister Arends a menciona. 

Continuocion AWA TA AMIGO Y PELIGER.... 


Aruba a asumi varios compromiso e "UN 

Water Conference 2023" pa cu e maneho | 
sostenibel di nos recurso natural di awa, pa 
nos naturalesa, pa nos hendenan y pa nos 
economia. Entre e compromisonan ta un planta | 
di rioolwaterzuiveringsinstallatie (RWZI) nobo; 
desaroya un plan integral di conservacion pa 
e ‘Western Wetlands' ра mehora y protege e 
balornan natural pa asina coverti esaki den : 
агеапап 'RAMSAR'; desaroya un memorandum = 
y ordenanza pa regula y optimalisa e sistema di ё 
awa na Aruba den su totalidad. 


Diabierna, riba e ultimo dia di conferencia, minister Arends 
tabata tin e honor di ta entre e panelistanan na e evento di 
'Rights of Nature' organisa pa GARN y Earth Law Center. A 
enfoca riba Derecho di Naturalesa como un herment holistico 
pa restaura y proteha awa na mundo y asina cumpli cu e 
Metanan di Desaroyo Sostenibel(SDG's). Esaki ta un concepto 
cu Ministerio di Naturalesa ta para firmemente p'e, unda flora, 
fauna, habitantenan completo ta haya balor y proteccion 
huridico. Durante e panel por a tende diferente representante 
di grupo indigena cu ta suplica pa nos como ser humano 
reconoce e impacto cu nos ta lagando atras, e destruccion di 
mama tera. Minister Arends a termina su discurso enfatisando 
riba e respet inmenso cu e tin pa e gruponan indegena rond 
mundo y ta uni su mes na nan lucha pa proteha naturalesa. "No 
tin miho manera pa demonstra nos compromiso cu naturalesa 
door di introduci Derecho di Naturalesa y Derecho di Oceano 
na Aruba", minister Arends ta termina. 


Un siman intensivo pero sumamente fructifero unda 
esfuersonan exitoso a wordo haci pa fortifica e lasonan entre 
Hulanda y otro paisnan pero tambe cu diferente instancia pa 
posibel colaboracion den yega na solucionnan pa e retonan cu 
cambio climatico ta trece cune pa Aruba. 


ana MI 


URSELL ARENDS 

MINISTER 


Proyecto `Monteniendo Herencia Bibo den Tempo” 


MINISTER XIOMARA MADURO A BISHITA MUSEO 
ARQUEOLOGICO NACIONAL ARUBANO PA MIRA 
E RENOBACION CU A TUMA LUGA 


A drecha 3 monumento protegi y ta traha riba dos exposicion 


cual 3 edificio monumental cu ta forma parti e Ecury Complex 
den cual Museo Arqueologico Nacional Aruba (MANA) ta situa, 
ta wordo renoba. Ta trata di Cas Dun Dun, Cas di Cunuco y 
Ex-Fruteria cu ta wordo drecha pa asina por bay brinda dos 
exposicion nobo. Siman pasa, Minister di Cultura, a pasa mira 
e trabounan cu ya caba a ser realisa. 


Un inversion di 1.3 miyon florin 

Oficina di Monumento a prepara y ehecuta e trabounan di 
drechamento di e tres edificionan monumental, y e compania 
di construccion Van Kessel Havenbedrijf a haci e trabou di 
mantencion durante un trayecto di casi un aña. UNOCA y Pais 
Aruba pa medio di Ministerio di Finansa a carga e gastonan 
di renobacion cu ta core den 650 mil florin. Hunto cu e dos 
exposicion nobo, e proyecto 'Manteniendo Herencia Bibo den 
Tempo' lo ta un inversion di 1.3 miyin florin. 


Renobacion 

Tres monumento cu ta determina e cara di MANA ta wordo 
renoba. Ta trata di Schelpstraat 42 cu ta consisti di dos 
edificio, Cas di Cunucu cu ta conecta cu e mansion di Cas 
Dun Dun cu ta data di aña 1929 y probablemente ta diseña 
door di conocido Dada Picus, arkitecto autodidacto popular di 
Aruba. E otro edificio ta Schelpstraat 44, cu ta wordo yama Ex 
Fruteria. Esaki ta data di mas o menos aña 1867 y ta un cas 
di cunucu traha door di Louis Rosenberg y cumpra despues 
door di Famia Ecury. 


Dos exposicion nobo 
E proyecto 'Manteniendo Herencia Bibo den Tempo' ta 
consisti tambe di dos expisocion nobo, di cual contenido y 


h 22 > 


presentacion den man di curator Renwick Heronimo den 
estrecho colaboracion cu personal di MANA. Den e exposicion 
lo por bay aprecia diferente documentarionan audio visual 
relaciona cu e monumentonan, famia Ecury y nan antepasado. 
E documentarionan ta bay keda produci pa Rebecca Roos. 
Tambe ta trahando riba un exposicion cu ta concentra riba 
posicion di famia Ecury relaciona cu desaroyo di Aruba, muy 
en particular Playa, den decada 30 — 40 di siglo pasa. Оп 
otro exposicion lo refleha balornan di e sociedad Arubano 
durante epoca di prome habitantenan Indjan, Periodo Colonial, 
Periodo Historico y awendia. Un ehempel ta e balor cu ta 
duna naturalesa. E prome habitantenan tabata integra den 
naturalesa. 

Continuacion MINISTER XIOMARA MADURO A BISHITA MUSEO ARQUEOLOGICO.... 


Colonisadornan a explota naturalesa y hende como medio 
economico y awendia humanidad ta rebalota naturalesa como 
fuente di bida. 


Entrada nobo 

Cambionan den uzo general ta dirigi pa invita publico pa drenta 
MANA door di trece mas transparencia habriendo portanan 
di glas, jalusi di palo y haci e entrada principal via entrada 
mahestuoso di Cas Dun Dun. Asina ta brinda un bista di pafor 
di e monumentonan pa paden. Tur elemento structural a keda 
mescos y a mantene e colornan existente. Paden a adapta 
e color pa por acomoda e exposicionnan nobo y a expone 
un muraya pa luci e piedranan y tecnica cu a ser uza den 
Cas Dun Dun. A percura tambe pa facilita e coneccion entre 
e edificionan pa asina bishitantenan por explora libremente 
e compleho den total. Edificionan monumental, exposicion 
permanente y hardinan ta forma un totalidad cu ta brinda un 
ambiente unico den dia y tambe anochi. 


Ban tene nos herencia bibo den tempo 

E proyecto 'Manteniendo Herencia Bibo den Tempo' ta premira 
pa keda completa den e ultimo kwartaal di 2023. Mientrastanto 
ta sigui explora posibilidad pa drecha Cas di Mamachi (Villa 
Urbano cora y blanco) y e Edificio multifuncional moderno. 
Minister Xiomara Maduro di Cultura ta contento pa mira con 
e trabounan ta canando pa denter di poco Pueblo por bishita 
MANA su exposicion nobo. Ta importante pa nos keda bishita 
y inverti den MANA pa asina tene nos herencia cultural bibo 
den tempo. 

MINISTER DI CULTURA A CELEBRA DIA 
MUNDIAL DI TEATRO NA CAS DI CULTURA 


А reconoce Burny Every den feliz memoria y Norman de Palm 
durante e anochi qki 


Dialuna cu a pasa tabata Dia Mundial di Teatro. Un dia cu ta 
para keto na kico teatro ta significa pa nos cultura y pais, y un 
dia di celebracion pa tur esnan cu ta forma parti di e gremio 
teatral. Riba e dia special aki a celebra e poder unico cu teatro 
tin pa inspira, entretene y uni varios hende di diferente cultura. 
Rond mundo tur artistanan den gremio di teatro ta bini hunto 
riba e dia special aki cu e meta pa crea conscientisacion di 
e importancia cu teatro tin den bida di cada cuidadano y nan 
comunidad. 


E tema di e aña aki proclama pa UNESCO ta ‘Teatro y un Cultura 
di Paz'. Esaki ta mustra e importancia di, atraves di teatro, 
por promove paz y harmonia den un comunidad di diferente 
cultura rond mundo. E actriz di Egipto sra. Samiha Ayoub a 
trece un bunita mensahe pa e dia Mundial di Teatro. E esencia 
di sra. Ayoub su mensahe ta, cu mirando cu mundialmente 
nos ta bibando den conflicto, guerra y calamidad, nos ta 
experenciando instabilidad. E instabilidad aki tin consecuencia 
riba nos estado material, spiritual y psicologico, pero teatro ta 
un forma creativo y poderoso cu ta laga tur duda y preocupacion 
disparce. 


“Den e contexto aki na Aruba, nos por mira cu a pesar di nos 
retonan, nos Pais tambe ta bendiciona di por tin un tarima 
unda cu nos artistanan por crea obranan cu ta duna bida y laga 
preocupacionnan disparce. E arte di teatro tin un balor grandi 
den historia cultural y artistico aki na Aruba, ya cu durante 
años ela sirbi como un medio di comunicacion, expresion y 
entretenimiento. Nos ta un pais chikito, pero rico na talento, 
arte y herencia cultural.’ Minister Maduro a expresa. Durante e 
anochi aki, y manera a bira custumber, a duna reconocemento 
na dos persona cu a dedica nan bida na e forma di arte aki 
y a contribui na e desaroyo di teatro na Aruba. E brinda un 
homenahe postumo na sra. Bernadina (Burny) Elizabeth Every, 
y tambe a otorga e Premio Nacional di Teatro na e conocido 
sr. Norman de Palm. Dos persona cu hopi amor, pasion, y cu 
trabou duro a sa di haci un excelente trabou cu a pone nan 
sobresali den e arte di teatro. 


BERNADINA (BURNY) EVERY 

Sra. Burny Every den feliz memoria a nace na Aruba y ta yiu 
mayor di sr. Clarence Every y sra. Carmen Paulina Harms. E ta 
e prome Arubiano profesional riba e tereno di teatro, e prome 
actriz y e prome persona cu a traha un cine Arubiano, un 
baluarte riba tereno di teatro cu reconocimento internacional. 
Sra. Burny tabatin varios talento, e tabata actriz y tambe poeta. 
Den bida diario su funcion tabata maestra di scol y docente 


1 | 
4 л т 

di expresion dramatico. Tambe ela traduci varios obra teatral 
internacional y a guia, dirigi y produci varios obra teatral local. 
Sra. Burny ta conoci pa su obranan riba nivel halto y inovativo 
cu menshenan critico, ela revoluciona e e mundo teatral na 
Aruba. Na aña 2006 nos Ser Supremo a tum'e den su reino 
celestial. 

Continuacion MINISTER DI CULTURA A CELEBRA DIA MUNDIAL DI TEATRO.... 


NORMAN DE PALM 

Sr. Norman de Palm, e conocido cinematografo, artista, 
escritor, actor y productor di cine manera Desiree, Almacita 
di desolato, y Ava y Gabriel- un historia di amor. Sr. De Palm 
a nace na Aruba y cu su 9 aña ela muda hunto cu su famia y m s галч | === 
a bay біра па Corsou. Sr. De Palm a traha varios produccion | 

cu sr. Felix de Rooy y nan produccionan a gana varios premio 
internacional. Sr. De Palm ta promove e intercambionan di 
artistanan entre e islanan pa asina engrandece e lasonan 
cultural y social. Ela produci varios obra teatral conhuntamente 
cu Departamento di Cultura di Aruba. Tambe sr De Palm ta 
activo den e intercambio cu e hobennan di Aruba y Corsou cu 
e programa di Arte di Palabra y Gang di Arte. 

Su deseo ta pa estrecha mas e frontera y brinda mas 
oportunidad na e artistanan cu beneficio pa ambos banda. 
Nos ta gradici Sr. Norman de Palm pa e tremendo iniciativa 
di intercambio riba e tereno teatral y cultural. Masha danki pa 
brinda mas hende e oportunidad pa tambe por biba Aruba su 
cultura. 


124 | на 


“Den nomber di Gobierno di Aruba, mi ta gradici tur artista den e 
mundo teatral, danki pa tur e amor, pasion, disciplina, esfuerso 
y perseverancia pa trece un bunita obra pa nos comunidad 
y asina contribui grandemente na e herencia cultural di nos 
Pais Aruba. Masha pabien riba boso dia special. Cultura, bo 
tin cu bib’e!’ tabata palabranan final di e mandatario durante e 
anochi aki. 


Minister Maduro ta gradici UNESCO Aruba, Departamento di / Uik [ | 
Cultura, gremio teatral na Aruba y tur cu a contribui na e bunita a. е / f 3 / 1 x км W 
obranan cu a ser presenta riba e tarima di nos Cas di Cultura. ~ 1 / МЖ. Fw ag 

Dagen Oder 


NISTER 


MOU FIRMA ENTRE PAIS ARUBA Y JAXPORT 
TA UN REALIDAD 


Dialuna Minister di Turismo y Salud Publico sr Dangui Oduber 
conhuntamente cu nos Minister-President sra. Evelyne Wever- 
Croes, director di APA sr. Marc Figaroa y henter e hunta di 
supervision di APA tabata na Jaxport na Jacksonville, Florida. 
Esaki a sosode bou di invitacion di e Board of Directors di 
Jaxport cu tabata cla pa firma un MOU cu Gobierno di Aruba. 
Esaki sigur ta un momento grandi y historico pa Aruba Ports 
Authority y pa nos isla. 


Jaxport ta e puerto di mas grandi di henter e estado di Florida. Cu 
e MOU aki Jaxport ta bira un partner strategico hopi importante 
pa pais Aruba. Minister Oduber a indica cu e negociacionnan 
pa yega na un acuerdo entre Jaxport y APA ya caba a cuminsa 
3 afia pasa prome cu e pandemia. 


Minister Oduber a sigui bisa cu e acuerdo aki ta bay haci posibel 
pa explora posibilidadnan pa exporta carga for di Jacksonville. 
E intencion tambe ta pa crea un ruta nobo pa Turismo Crusero y 
explora e posibilidadnan pa haci inversionnan den nos puerto. 


Despues di casi 3 aña di negociacionnan virtual, na januari 
di 2023 un delegacion di Jaxport a bin Aruba pa prome biaha EAGLE 
pa wak nos puerto nan. Nan a mira con nos infrastructura ta зуда ЕР НА нс 
y tambe nos facilidadnan y пап a кеда masha impresiona di 
locual Aruba por ofrece. Despues di e encuentro aki Gobierno 
di Aruba a draft un MOU cu a wordo negosha y discuti riba dje. 
Finalmente management di Jaxport a presenta e MOU aki na 
nan Board of Directors y esaki a keda aproba pa asina por a 
firma e MOU aki. 


== 


Minister Dangui Oduber a remarka cue proceso akitabata largo, 
desde aña 2020. “Nos ta sumamente contento y agradecido 
pa tin un partner strategico grandi manera Jaxport, nos mester 
ta orguyoso con un pais chikito ta logra sera acuerdonan asina 
grandi” e mandatario a expresa. 


Finalmente e mandatario a gradici APA y tambe Minister- 
President sra. Evelyne Wever-Croes pa su presencia y tambe 
pa kere den e vision cu tabata tin na momento cu a cuminsa e 
negociacionnan 3 aña pasa. E tabata un negociacion largo cu 
a keda cristalisa cu e firmamento di e MOU. Un acuerdo cu lo 
bay duna su fruto sigur. 

Cu E MoU AKI, NOS TA CREA OPORTUNIDADNAN 


| NOBO PA ARUBA, CU POR BAHA COSTO DI BIDA Y 
| POR CREA MAS DESAROYO ECONOMICO 


Evelyn We ver- Croes 


Т ріагапѕоп 29 Moart 2025 

Minister Geoffrey Wever lo presenta na Parlamento 30 di Maart: 


MODELO ECONOMICO NOBO PA KICK-START 
SOSTENIBILIDAD NA ARUBA 


Aruba, manera hopi otro isla 
chikito, ta enfrenta un set di 
reto interrelaciona cu ta pone 
su economia, su pueblo, y su 
medio ambiente na peliger. 
Esaki ta inclui reduccion 
di crecemento economico, 
reduccion di poder di compra, 
destruccion di naturalesa, 
shock di inflacion, restriccion 
di espacio. 


Pa enfrenta e retonan aki, 
tin un urgencia pa adopta un 
modelo economico nobo cu 
ta inclusivo y sostenibel. Riba diahuebs 30 di maart Minister di 
Asuntonan Economico, Geoffrey Wever, lo ta den parlamento 
pa un Openbare Bijeenkomst pa asina sigui fortifica puntonan 
di accion pa ser implementa entre 2023 - 2025. 


Aunke e economia di nos isla a crece nominal e ultimo 
decadanan — e mesun nivel di crecemento no a ser sinti 
pa e ciudadano comun, esta crecemento economico real. 
Un continuacion di crecemento manera e ultimo añanan no 
lo converti den e mesun crecemento economico real pa e 
ciudadando general. 


Na mes momento, nos isla ta enfrentando un reto medio- 
ambiental cu ta pone nos recursonan natural y biodiversidad 
na peliger. Destruccion, contaminacion, y mal-uzo di naturalesa 
tin un impacto significante riba e ecosistema fragil di nos isla. 


Inflacion mundial tambe ta sigui aumenta, y esaki ta trece cune 
un aumento di prijs pa producto y servicio, cu ta reduci poder 
di compra di nos localnan. Nos dependencia tin un impacto 
significante riba economia di e isla, e consumidor su poder di 
compra, y e rendabilidad di companianan. 


Como pais nos mester enfatisa riba e transicion. Un modelo 
economico nobo pa diversifica economia, reduci dependencia, 
y promove desaroyo di industrianan nobo. Cu e plan di 
accion 2023-2025 lo cuminsa implementa proyectonan 
inmediatamente pa kick-start e transicion sostenibel, y brinda 
solucionnan duradero mas pronto posibel pa e varios retonan 
cu Aruba tin y lo enfrenta. 

Minister Wever y Minister Croes: 

Den luna di juli di ana pasa WEB y ELMAR a informa Gobierno 
di Aruba cu como consecuencia di e aumento di prijs di petroleo 
riba mercado internacional e prijs di awa y coriente mester 
wordo aumenta. Gobierno di Aruba a verifica tur calculo y 
cifra financiero y a duna un aprobacion di 6 luna pa aumenta 
e prijs di coriente, bow di condicion cu 1 februari 2023 mester 
revealua esaki, pues e aumento ta valido te cu 1 februari 2023. 
E aumento aki tabata necesario pa garantiza e suminstro di 
awa y coriente na Aruba. 


“Mirando cu no tin un aprobacion di Gobierno di Aruba pa un 
ahuste di e prijs di coriente pa e periodo despues di 1 februari 
2023, e facturanan cu ELMAR a emiti over e luna di februari 
2023 ta den violacion di e concessievoorwaarden y nos a 
informa ELMAR na varios ocasion di esaki atraves di varios 
carta cu mi a manda ELMAR den nomber di mi mes como 
e minister encarga cu tarifa según e concessie y tambe den 
nomber di colega Minister Glenbert Croes cu ta encarga cu 
energia di Aruba”, segun Minister Geoffrey Wever. 


Ayera Minister Wever a suministra un carta den nomber di 
Minister Croes y Minister Wever na Elmar pa informa cu nan 


tin te cu diabierna awor 31 di maart, 2023 - 12:00pm pa bin cu 
propuesta financiero pa nos por establece e prijs di coriente 
desde 1 februari. Prijs di coriente ta halto y ta afecta e costo 
di bida di tur nos cuidadanonan. Banda di esaki e ta un peso 
grandi pa gasto nan operacional di empresanan cu ta conduci 
inflacion directamente. Pa es motivo e no por ta asina cu un 
tarifa ta wordo cobra cu no a wordo aproba dor di Gobierno di 
Aruba. 


Minister Glenbert Croes di su banda tambe ta den dialogo 
continuo cu Utilities, WEB y ELMAR pa varios siman caba y sa 
cu e empresanan ta trahando riba un propuesta pa Gobierno y 
ta confia cu pa diabierna e grupo di compañia estatal lo cumpli 
cu demanda di Gobierno pa bin cu un propuesta nobo. 

MINISTER ENDY CROES TA DESEA EKIPONAN 
HOPI EXITO DEN BASEBALL LIGA 40 PLUS 

Diabierna ultimo, па Jo -Апп Bar & Restaurant а 
tuma luga e “Meet and Greet” di e campeonato di 
Baseball Liga 40+. Den un acto simbolico ekiponan 
a entrega lista pa asina duna inicio oficial na e 
campeonato di Baseball Liga 40+ pa aña 2023. 
Minister di Deporte Endy Croes tabata presente na 
e momento special aki. Den aña 2022 e torneo a 
conta cu seis ekipo y e aña aki a bin un ekipo extra. 
Un total di shete ekipo lo bataya pa asina conkista 
e titulo maximo di e campeonato. 


Presidente di DBCA, Sr. Jimmy Werleman y henter 
su directiva tabata presente pa asina a duna 
apertura oficial na e campeonato di Baseball Liga f 
40+. E weganan ta tuma luga riba diasabra, lo tin 3 
wega uno mainta y dos merdia. Minister di Deporte ЇЇ? 
a duna sosten financiero pa yuda cubri algun gasto 
di umpire etc. Finalisando, Minister Endy Croes ta ?? 
desea felicita Sr. Jimmy Werleman y e directiva 
dinamico cu ta trahando cu hopi energia pa e 
deporte di baseball y alabes ta desea ekiponan 
hopi exito. 

SPEECH DI MINISTER ENDY CROES NA 
CEREMONIA DI E VUELO INAUGURAL DI 


Diadomingo atardi, durante e ceremonia di vuelo 
inaugural di aerolinea British Airways Minister 
Endy Croes tabatin e honor pa hiba palabra. 


Speech di Minister Endy Croes: 

It is with great honor and pride that | stand here, 
in good spirits, to welcome the British Airways 
inaugural flight out of London Gatwick, to our 
beloved island.Aruba. As the legacy carrier of 
the United Kingdom, we are very much grateful, 
that British Airways has entrusted Aruba, as 
a destination with their vote of confidence to 
broaden, their inter- national network within the 
Caribbean. As Minister of Education & Sports 
and on behalf of my colleague, Minister of 
Tourism and Health Mr. Dangui Oduber and in 
the name of our Prime Minister Evelyn Wever 
Croes, | must give my outmost congratulations, 


BRITISH AIRWAYS 


to all, but all, who were involved in making this 
memorable day happen. 


A vision and effort that started around 20 years 
ago has been successfully concluded today by 
this generation with a flight from London to Aruba 
with British Airways. A dream come true. It is 
truly such a prestigious milestone for the Aruba h_ 
Aviation and the Aruba Tourism. Starting from our |2, 
white sandy beaches and clear blue waters, to |: 
its impeccable island hospitality, Aruba's tourism 
product has proven itself to be one of the finest 
in the world. With this said, we cannot, be more 
honored, to be able to match our destination 
with British Airway's, Premium Product. What an 
achievement. Aruba is constantly looking ahead 
to establish new valuable partnerships. 


й 

A fundamental element of the strategy of the 
Government of Aruba, has been, to broaden 
and diversify our international customer base with affluent 
travelers. We are confident that British Airways, one of the 
world’s respectable and largest carriers, is a major step 
towards this aim, providing a new air bridge, not only from the 
United Kingdom, which is, an essential source market, but it will 
provide as well inter island, connectivity between Aruba and 
Antigua. Everyone, involved in the Aruba’s tourism industry, 
from the government, to all who help provide our great service, 
is thrilled, to be welcoming a new generation of travelers. 


As a destination, Aruba will do its utmost best to become a 
travel favorite not only for the British Airways clientele, but for 
all of the -ONE WORLD’s- travelers flying British Airways. We 
are all excited to celebrate this British Airways inaugural flight. 
Lets our 4D concept, which stands for the Desire, Discipline, 
Dedication and Determination will be the pad which will make 
our relationship, with this respected and prestigious new global 
Airline Player, British Airways, through great collaboration, a 
strong and successful one. Welcome BON BINI and once 
again CONGRATULATIONS. Thank You, Masha Danki. 


E VISION PA IRANSFORMA E ZONA DI 

REFINERIA DEN E "ARUBA HYDROGEN VALLEY" 
PRONTO LO BIRA REALIDAD 


"Loke kisas otro hende no a pensa posibel, nos ta bay haci realidad" 


Den cuadro di bishita di Minister di Energia Glenbert Croes y 
su delegacion na Spaña, a bishita e planta di hydrogeno na 
Mallorca "Power to Green Hydrogen Mallorca". ACCIONA den 
aliansa cu EnaGas y varios otro companianan ta produci na e 
planta aki e hydrogeno pa despues transporta esaki. 


Minister Croes a indica cu e planta di Mallora ta manera un 
refineria di hidrogeno pero den un tamaño mas chikito, pero cu 
pa Aruba, mirando e necesidad y consumo di Aruba, e planta 
lo ta un averahe di 5 biaha mas grandi. Pa Aruba como lider 
di e proyecto aki den e region caribense, lo ta importante pa 
e suministro di hidrogeno no solamente tin su impacto riba e 
economia y comunidad di pais Aruba sino tambe riba e region. 


E proyecto di hidrogeno na Mallorca, ta e prome proyecto 
di hydrogeno na Zuid -Europa y p'esey Minister Croes y 
delegacion a bay bishita e planta pa asina por mira y reuni cu e 
companianan manera Acciona Energia, otro stakeholdersnan, 
gobierno y institutonan cu ta trahando riba e proyecto aki, pa 
nan yuda, guia y asisti Aruba den haci e "Aruba hydrogen 
Valley" un realidad. 


Segun e mandatario, e zona di refineria di Aruba lo wordo 
transforma den un "hydrogen valley" na unda tambe lo tin otro 
proyectonan di energia renobabel y sostenibel cu ta fundamental 
den sigura e miho interes di e comunidad y medio ambiente, 


hisando e calidad di bida cu cada un persona merece. 


Minister Croes a expresa tambe cu pa su persona tabata un 
orguyo di wak e presencia di sernan femenino liderando e 
proyecto aki na Mallorca, specialmente paso Aruba ta conta 
cu varios ser femenino den gobierno y parlamento. Minister 
Croes a sigura di percura cu Aruba su lidernan femenino 
manera Prome Minister y Minister di Finansas hunto cu e 
representantenan femenino den Parlamento lo ta parti di 
ful e proceso di e transformacion y desaroyo di e proyecto 
energetico, "Aruba hydrogen Valley". 


"Ta nos contribucion cu mundo y Aruba pa ta lider den region 
pa bin cu un proyecto asina. Loke kisas otro hende no a pensa 
posibel, nos ta bay haci un realidad." Minister Croes a expresa. 

Riba invitacion di Stichting Monumenten Fonds Aruba (SMFA), 
studiantenan di EPI sector Ciencia y Tecnologia a bishita 
Algemene Rekenkamer Aruba (ARA) riba dianan 22 y 23 di 
maart ultimo. E studiantenan di opleiding Bouwkunde a haya 
un splicacion detaya tocante e trabounan di renobacion y e 
sistema di traha cu calki, tumando lugar na e edificio di ARA 
situa na Wilhelminastraat 6. Banda di e splicacion di e sistema 
nobo aki, tabata tin tambe un sesion practico pa asina siña con 
ta traha cu e calki. 


A duna un rondleiding paden di e edificio pa asina por haya ; А.” ; 
ип bista completo di e edificio си ta data di aña 1887-1888. As pe  & | á 
E ta e prome edificio publico y cu a fungi como scol basico. E i — 
studiantenan di EPI a mustra hopi interes den e renovacion, 
tecnica di calki y a haci hopi pregunta tocante mantencion y 
conservacion di un monumento clase A y su uzo como oficina 
pa Rekenkamer. 


А б. X 
Algemene Rekenkamer hunto cu Stichting Monumenten 
Fonds Aruba semper ta dispuesto pa contribui na informacion 
educativo, na bienestar di nos studiantenan y comunidad en 
general. 

MINISTER THIJSEN A BISHITA NHL STENDEN 
NA LEEUWARDEN 


Durante di su bishita na Leeuwarden, Minister 
Plenipotenciario mr. Ady Thijsen а bishita NHL 
Stenden Hogeschool, cu ta un integracion entre 
NHL Hogeschool y Stenden Hogeschool. NHL 
Stenden ta profila nan mes hopi internacional cu § 
establecimento na Sur Africa y na Bali, Indonesia. 
Татре nan ta forma parti die programa di intercambio 
Erasmus y alabes NHL Stenden ta otorga beca pa 
intercambionan internacional. Un punto positivo di 
NHL Stenden ta cu nan ta ofrece Student Stay pa e 
maximo duracion di 1 aña. Na e momento aki no tin | 
indicacion cu tin studiantenan cu problema pa haya 
camber, 


Durante di e bishita y e combersacion cu Erica 
Schaper (via zoom), presidente di e Conseho di 
Aministracion (RvB) a bin dilanti cu NHL Stenden 
y Aruba tin un relacion estrecho, specialmente 
riba e tereno di “Hospitality Management” hunto 
cu EPI y Universidad di Aruba. Tambe NHL tin un 
bon cooperacion cu hotelnan na Aruba unda cu nan 
studiantenan por core stage. Otro punto interesante 
cu a keda trata ta e cooperacion entre NHL Stenden 
y Hogeschool van Hall Larenstein riba e tereno 
di estudio di agricultura. Na e momento aki tin un 
projecto “Voedsel in groen Caribisch Nederland” 
na St. Eustatius conhunto cu un partner Mericano. 
Tambe e cooperacion aki ta enfoca riba gastronomia, 
nutricion y cria di cabrito. Hogeschool Van Hall 
Larenstein ta specialisa riba estudio di agricultura. 
Minister Thijsen a keda impreciona cu e desaroyo 
aki y a bisa cu esaki por brinda expectativa pa Aruba 
riba desaroyo di e sector di agricultura. 

E mandatario а bisa cu Aruba su ambicion ta 
pa pone mas atencion den enseñansa di cuido. 
Kisa por mira na posibilidad pa un eventual partnership; un 
cross over entre estudio di cuido y Hospitality Management. 
Studiantenan di Hospitality Management di NHL Stenden den 
tempo di corona a yuda den hospitalnan y otro instancianan di 
cuido. E meta lo ta pa crea un triangulo di cooperacion entre 
e ministerio di Enseñansa, e ministerio di Salubridad Publico 
y Arubahuis pa mas atencion den direccion di enseñansa pa 
cuido di ancianonan. 


Minister Thijsen a bolbe subraya cu e pandemia а mustra 
Aruba cu e mester diversifica su economia, banda di e pilar 
economico principal di Aruba cu ta turismo. Pesey su persona 
ta hibando combersacionnan cu diferente municipionan y 
institutonan di enseñansa - tanto HBO como Universidad - pa 
mira riba ki tereno por tin posibilidad pa cooperacion. Ta cu e 


vision aki cu, a haci e palabracion cu lo sondea posibilidad di 
cooperacion cu NHL Stenden. 


Despues di e combersacion Minister Thijsen a haya un оша y 
splicacion di e facilidadnan di NHL Stenden, principalmente e 
sector hotelero y di cuido. NHL Stenden su seccion hotelero 
conoce un restaurant y un hotel, unda e studiantenan ta haya 
les y practica bow e mesun dak. Un concepto manera antes 
tabata Bushiri Hotelvakschool. Tambe e mandatario a haya e 
oportunidad pa conoce e sector di cuido di NHL Stenden. 


Na final di e bishita, Minister Plenipotenciario mr. Ady Thijsen 
a gradici NHL Stenden pa e bunita recepcion y e informacion 
brinda cu sigur tin potencia pa cooperacion na bienestar di 
Aruba. 

MINISTER THIJSEN A BISHITA BURGEMEESTER 
DI GRONINGEN KOEN SCHUILING 


Minister Plenipotenciario mr. Ady Thijsen a haci 
un bishita na burgemeester di Groningen Koen 
Schuiling. 


Sr. Thijsen a gradici burgemeester Schuiling pa 
e oportunidad aki pa combersa riba posibilidad 
di cooperacion entre Groningen y Aruba. E 
mandatario a bisa cu e combersacionnan aki 
mester conduci na un relacion duradero cu 
diferente municipionan (gemeente) grandi |; 
of semi grandi di Hulanda y cu e ta mira un 
significacion grandi pa estrecha e lasonan 
entre Aruba y e municipionan. Segun sr. Thijsen 
como meta pa Aruba ta visible pa un y tur na 
Hulanda. 


Un tema cu a bin dilanti den e combersacion ta e 
cuestion di camber pa studiante na Groningen, 
mirando cu Groningen ta un ciudad cu un 
Universidad y Hogescholen. Burgemeester 
Schuiling a bisa cu bou di studiantenan ta purba 
na yuda otro cu tipnan unda tin cambernan 
liber. Pero segun e burgemeester esaki no ta un solucion 
cualitativo, pesey Groningen ta purba na bin cu solucionan 
mas cuantitativo. ‘Nos a haci palabracionnan cu agencianan di 
“real estate”. Esaki pa prepara e studiantenan bon pa nan no 
haya nan confronta cu personanan cu mal intencion. Con esaki 
ta bai? Asina cu un studiante inscribi su mes pa un estudio, e 
ta ricibi informacion. Nos ta na haltura cu studiantenan for di e 
parti Caribense di Reino no ta bin na remarca pa esaki, pasobra 
nan no ta wordo considera como studiante internacional. Sr. 
Schuiling ta convenci cu e señalnan aki mester yega cerca 
dje, asina ela bisa. 


Burgemeester Schuiling a sigi na bisa cu Groningen tin un 
bureau cu ta ocupa pa ricibi studiantenan internacional cu no 
a nace na Hulanda. Pesey sr. Schuiling a propone pa ricibi 
e lista di studiantenan di Aruba cu ta pensa pa bin studia na 
Groningen y a bisa di ta desea na ricibi e studiantenan di 
Aruba personalmente na stadhuis. Schuiling: ‘Mester brinda 
e studiantenan for di e parti Caribense di Reino e oportunidad 
pa integra den e comunidad di Groningen. Nan ta wordo mira 
di un banda como studiante extranhero, mientras cu nan tin 
un paspoort Hulandes. Como burgemeester mi ta boga pa 
harmonia y yama tur hende bon bini na Groningen. Hasta nos 
a traha un video special dirigi na studiantenan internacional. 
Nos por adapta e video aki pa e grupo di studiante di Aruba,’ 
asina burgemeester Schuiling a comenta. 


Minister Thijsen a bisa di ta contento cu e manera di pensa 
di burgemeester Schuiling y cu sigur Arubahuis lo coopera 


pa e haya e lista di studiantenan di Aruba. Arubahuis tin un 
studiementor den e region di Groningen cu sigur tambe por 
yuda den esaki. 


Pa keda den e mundo di studiante, burgemeester Schuiling 
a bisa di ta hopi importante pa e studiantenan di Aruba afilia 
nan mes na un organisacion di studiante. Mester bin mas 
concientisacion riba e tereno aki. Si mester tuma nota cu 
studiantenan Arubiano ta bisa cu nan no ta sinti nan mes 
acepta den un organisacion di studiante. 


Otro punto cu Minister Plenipotenciario a papia cuburgemeester 
Schuiling ta e problema di “vergrijzing” na Aruba cu ta e cantidad 
di personanan riba 65 aña na Aruba y e cuido cu mester bin pa 
e personanan aki. ‘Nos mester stimula nos hobennan pa sigi 
estudionan den salubridad; cuido di anciano y pa nan regresa 
Aruba, pasobra nos mester di nan. E problema aki tambe tin 
su efecto riba e mercado laboral cu ta wordo calcula cu pa 
future mester di hopi trahador for di pafor di Aruba. Esaki lo 
pone un presion grandi riba e isla,’ segun sr. Thijsen. 
Burgemeester Schuiling a bisa cu loke tin na Groningen ta 
cu hendenan di edad ta biba isola, na momento cu nan no ta 
biba den un instancia cu personanan di mesun origen. Pesey 
Groningen a start cu un “woon-community” cu por brinda esaki 
na e personanan aki. 


Minister Thijsen finalmente a gradici burgemeester Schuiling 
pa e recepcion y combersacion hopi ameno pa despues 
intercambia regalo como recuerdo di e bishita di minister 
Thijsen na e burgemeester di Groningen. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


AÑA DI UNION Y POSITIVISMO! 


